Source: https://www.slov-lex.sk/static/SK/ZZ/1995/215/19960101.html
Timestamp: 2019-10-14 10:48:26+00:00

Document:
Časová verzia predpisu účinná od 01.01.1996 do 31.10.2003
Tento zákon ustanovuje práva a povinnosti fyzických osôb a právnických osôb, ako aj orgánov štátnej správy pri vykonávaní geodetických a kartografických činností v geodetických základoch, v podrobných bodových poliach, v mapovaní, v inžinierskej geodézii, pre kataster nehnuteľností,1) pri vymeriavaní štátnej hranice, pri leteckom meračskom snímkovaní, pri diaľkovom prieskume Zeme, pri tvorbe, aktualizácii a poskytovaní údajov z informačných súborov automatizovaného informačného systému geodézie, kartografie a katastra, pri činnostiach spojených s tvorbou a vydávaním kartografických diel, so štandardizáciou geografického názvoslovia, s dokumentáciou a archiváciou výsledkov týchto činností a s týmito činnosťami súvisiacim výskumom a rozvojom (ďalej len „geodetické a kartografické činnosti“).
Geodetický systém je súbor parametrov charakterizujúcich súradnicový, výškový alebo gravimetrický systém.
Geodetické základy sú súbory astronomicko-geodetickej siete, trigonometrickej siete, nivelačnej siete a gravimetrickej siete obsahujúce základné bodové pole a systém prostriedkov definujúcich polohu a tiažové pole v priestore a čase s predpísanou presnosťou, dokumentáciou a s použitím zákonných jednotiek.
Podrobné bodové pole je súbor geodetických bodov a dočasne stabilizovaných bodov dopĺňajúci body geodetických základov na hustotu potrebnú na podrobné meranie alebo vytyčovanie; delí sa na podrobné polohové bodové pole, výškové bodové pole a tiažové bodové pole.
Mapovanie je súbor činností vykonávaných s cieľom vyhotoviť mapy a zahŕňa prešetrovanie, meranie vybraných predmetov a výpočtové a zobrazovacie práce.
Kartografické dielo, najmä mapa, mapový atlas alebo glóbus, je výsledok kartografického znázornenia Zeme, kozmu, kozmických telies alebo ich častí, objektov, javov a ich vzťahov spolu s textovým a iným doplnením.
Automatizovaný informačný systém geodézie, kartografie a katastra je súhrn informačných, matematických, programových, technických a organizačných prostriedkov zabezpečujúci zber, technológiu spracovania a viacúčelové využívanie údajov katastra, nehnuteľností, geodetických bodových polí a základnej bázy údajov pre geografický informačný systém.
Základná báza údajov pre geografický informačný systém obsahuje údaje z obsahu Základnej mapy Slovenskej republiky 1:10 000, a to polohopis, výškopis, popis (sídla, priemyselné, poľnohospodárske, sociálno-kultúrne objekty, komunikácie, vodstvo, porasty, povrch vody, hranice a reliéfy) a zemepisnú sieť, sieť pravouhlých rovinných súradníc a body podrobného polohového a výškového bodového poľa.
Materiály leteckého diaľkového prieskumu Zeme sú fotografické snímky a obrazové záznamy s prieskumnými údajmi o území a odvodeniny týchto snímok a záznamov; vyhotovované sú z lietadlového nosiča s cieľom získať informácie o polohe, druhu a stave objektov a javov na zemskom povrchu a v pripovrchových vrstvách.
Úlohy štátu pri zabezpečovaní geodetických a kartografických činností plnia Úrad geodézie, kartografie a katastra Slovenskej republiky, katastrálne úrady, právnické osoby2) zriadené Úradom geodézie, kartografie a katastra Slovenskej republiky na zabezpečenie geodetických a kartografických činností, Ministerstvo obrany Slovenskej republiky, Ministerstvo dopravy, pôšt a telekomunikácií Slovenskej republiky, Ministerstvo pôdohospodárstva Slovenskej republiky, Ministerstvo životného prostredia Slovenskej republiky a Ministerstvo vnútra Slovenskej republiky.
katastrálne úrady ako miestne orgány štátnej správy,
určuje záväzné geodetické systémy a lokalizačné štandardy mimo potrieb obrany štátu a potrieb správy štátnych hraníc,
určuje kvalitatívne podmienky na vykonávanie vybraných geodetických a kartografických činností uvedených v § 6 ods. 1 písm. a), b), c), d) a e),
zabezpečuje zriaďovanie a aktualizáciu geodetických základov,
zabezpečuje tvorbu a prevádzkovanie automatizovaného informačného systému geodézie, kartografie a katastra,
zabezpečuje medzinárodnú spoluprácu na úseku geodézie a kartografie mimo potrieb obrany štátu.
Katastrálny úrad okrem pôsobnosti ustanovenej osobitným zákonom1)
zriaďuje a aktualizuje podrobné polohové bodové pole,
tvorí a aktualizuje Štátnu mapu odvodenú v mierke 1:5 000,
štandardizuje geografické názvoslovie podľa § 18 ods. 3,
rozhoduje o priestupkoch a o porušení poriadku pri vykonávaní činnosti na úseku geodézie a kartografie,
vydáva preukazy oprávňujúce pracovníkov úradu, pracovníkov katastrálneho úradu a fyzické osoby a právnické osoby vykonávajúce geodetické a kartografické činnosti na vstup na cudzie nehnuteľnosti.
vedie a archivuje evidenciu leteckých meračských snímok a prvotných materiálov leteckého diaľkového prieskumu Zeme,
vydáva preukazy oprávňujúce fyzické osoby a právnické osoby vykonávajúce geodetické a kartografické činnosti pre potreby obrany štátu na vstup na cudzie nehnuteľnosti.
vydáva preukazy oprávňujúce pracovníkov vykonávajúcich geodetické a kartografické činnosti pre potreby Ministerstva dopravy, pôšt a telekomunikácií Slovenskej republiky na vstup na cudzie nehnuteľnosti.
Ministerstvo pôdohospodárstva Slovenskej republiky zabezpečuje tvorbu, aktualizáciu a vydávanie tematického štátneho mapového diela s tematickým obsahom vodohospodárstva a lesného hospodárstva.
Ministerstvo životného prostredia Slovenskej republiky zabezpečuje tvorbu, aktualizáciu a vydávanie tematického štátneho mapového diela s tematickým obsahom geologickej mapy, mapy základných sídelných jednotiek a podstatných zložiek životného prostredia.
Spôsobilosť vykonávať geodetické a kartografické činnosti
Spôsobilosť vykonávať geodetické a kartografické činnosti má fyzická osoba, ktorá má úplné vysokoškolské vzdelanie v odbore geodézie a kartografie alebo úplné stredné geodetické a kartografické vzdelanie.
Spôsobilosť vykonávať geodetické a kartografické činnosti má právnická osoba, ak ustanoví zodpovedného zástupcu, ktorý spĺňa podmienky podľa odseku 1.
meranie alebo digitalizácia a zobrazenie predmetov, ktoré sa preberajú do základných štátnych mapových diel s veľkou mierkou,
meranie alebo digitalizácia a zobrazenie predmetov, ktoré sú obsahom tematických mapových diel s veľkou mierkou,
vytyčovanie a kontrolné meranie dodržiavania priestorovej polohy stavebných objektov,
meranie a zobrazenie predmetov skutočného vyhotovenia stavby a vytyčovanie a kontrola geometrických parametrov priemyselných objektov a zariadení,
geodetické činnosti pri budovaní a aktualizácii informačných systémov o území,
má skončené vysokoškolské geodetické a kartografické vzdelanie a päť rokov praxe po nadobudnutí vysokoškolského vzdelania a
Návrh na odňatie osvedčenia podľa odseku 5 podáva katastrálny úrad najneskôr do šiestich mesiacov odo dňa, keď sa dozvedel o overení vybraných činností, pri ktorých sa nedodržala predpísaná kvalita, a najneskôr do troch rokov odo dňa, keď k takému overeniu došlo.
Vybrané geodetické a kartografické činnosti podľa § 6 písm. f), g), h), i) a j) autorizačne overí fyzická osoba, ktorá má oprávnenie udelené podľa osobitného predpisu.4)
Výsledky vybraných geodetických a kartografických činností podľa § 6 písm. a), b), c), d) a e), ktoré sa preberajú do štátnej dokumentácie, musia byť overené aj katastrálnym úradom (ďalej len „úradné overenie“).
Úradné overenie vykonáva v mene katastrálneho úradu pracovník katastrálneho úradu, ktorému úrad udelil osobitnú odbornú spôsobilosť.
V rozpočtovej organizácii a príspevkovej organizácii, ktorej predmetom činnosti je vykonávanie geodetických a kartografických činností, autorizačne overujú výsledky vybraných geodetických a kartografických činností podľa § 6 pracovníci, ktorým úrad udelil osobitnú odbornú spôsobilosť.
Katastrálne úrady a právnické osoby zriadené úradom na zabezpečenie geodetických a kartografických činností spravujú dokumentáciu geodetických základov, geodetickú časť hraničného dokumentárneho diela, dokumentáciu geodetických bodov podrobných bodových polí, dokumentáciu kartografických diel, ktorých vydavateľom je úrad, dokumentáciu štandardizácie geografického názvoslovia, dokumentáciu katastrálneho operátu a dokumentáciu automatizovaného informačného systému geodézie, kartografie a katastra (ďalej len „štátna dokumentácia“).
Informácie zo štátnej dokumentácie sa poskytujú za odplatu podľa osobitného predpisu;7) uvedené sa nevzťahuje na osoby oslobodené od platenia správnych poplatkov podľa osobitného predpisu.5)
Identifikácie parciel pre fyzické osoby a právnické osoby sa poskytujú spravidla do 30 dní, najneskôr však do 90 dní odo dňa požiadania.
zabezpečiť číslovanie geodetických bodov podrobných bodových polí v súčinnosti s katastrálnym úradom,
bezplatne odovzdať výsledky merania alebo digitalizácie a zobrazenia predmetov, ktoré sa preberajú do základných štátnych mapových diel s veľkou mierkou alebo ktoré sú obsahom tematických mapových diel s veľkou mierkou v rozsahu nad 0,25 km2 do štátnej dokumentácie do 30 dní od ich vyhotovenia; táto povinnosť sa nevzťahuje na fyzické osoby a právnické osoby, ktoré vykonávajú geodetické a kartografické činnosti pre potreby obrany štátu.
Záväzné kvalitatívne podmienky na vykonávanie vybraných geodetických a kartografických činností uvedených v § 6 ods. 1 písm. a), b), c), d) a e) ustanoví úrad všeobecne záväzným právnym predpisom.
Fyzické osoby a právnické osoby, ktoré vykonávajú geodetické činnosti, sú oprávnené po predchádzajúcom upozornení vlastníka, prípadne inej oprávnenej osoby9) v nevyhnutnej miere vstupovať na ich nehnuteľnosti. Pri vstupe sú povinné preukázať sa preukazom oprávňujúcim na vstup na cudzie nehnuteľnosti a dbať na to, aby čo najmenej porušovali vlastnícke a iné vecné práva.
Geodetické činnosti v objektoch s osobitným režimom ochrany v správe Ministerstva obrany Slovenskej republiky, Armády Slovenskej republiky, Ministerstva vnútra Slovenskej republiky, Policajného zboru Slovenskej republiky, Ministerstva spravodlivosti Slovenskej republiky, Zboru väzenskej a justičnej stráže Slovenskej republiky, Ministerstva dopravy, pôšt a telekomunikácií Slovenskej republiky, Ministerstva životného prostredia Slovenskej republiky, Správy štátnych hmotných rezerv Slovenskej republiky a Slovenskej informačnej služby možno vykonávať len so súhlasom týchto štátnych orgánov. Obdobne sa postupuje aj v objektoch cudzích diplomatických misií.
Subjekty spravujúce zariadenia, ktoré môžu ohroziť život alebo zdravie, umožňujú fyzickým osobám a právnickým osobám vykonávajúcim geodetické činnosti vstup do týchto zariadení spolu so zabezpečením ich ochrany zdravia a bezpečnosti pri práci.
Vlastník nehnuteľnosti, prípadne iná oprávnená osoba je povinná strpieť umiestnenie zariadenia geodetických bodov; zistené poškodenie alebo ohrozenie tohto zariadenia je povinná bez meškania oznámiť katastrálnemu úradu.
O štandardizácii názvov nesídelných geografických objektov z územia Slovenskej republiky na základných štátnych mapových dielach s mierkou 1:10 000 a menšou, vžitých podobách slovenských názvov sídelných a nesídelných geografických objektov z územia mimo Slovenskej republiky a názvov mimozemských objektov, ako aj o spôsobe prepisu názvov geografických objektov z územia mimo Slovenskej republiky z krajín používajúcich inú než latinkovú abecedu a iný než latinkový systém písma do latinky (ďalej len „štandardizácia geografických názvov“) rozhoduje úrad podľa pravidiel slovenského pravopisu so súhlasom Ministerstva kultúry Slovenskej republiky.
Rozhodnúť o štandardizácii názvov vôd z územia Slovenskej republiky môže úrad iba so súhlasom Ministerstva pôdohospodárstva Slovenskej republiky, rozhodnúť o štandardizácii názvov chránených území a krasových javov môže iba so súhlasom Ministerstva životného prostredia Slovenskej republiky a rozhodnúť o názvoch hradov a zámkov môže iba so súhlasom Ministerstva kultúry Slovenskej republiky.
O štandardizácii názvov nesídelných geografických objektov z územia Slovenskej republiky na základných štátnych mapových dielach s mierkou 1: 5 000 a väčšou rozhoduje katastrálny úrad na základe stanoviska obce.
O štandardizácii názvov rozhoduje úrad alebo katastrálny úrad rozhodnutím; proti rozhodnutiu nie je prípustný opravný prostriedok.
Štandardizované geografické názvy sú záväzné pre vydavateľov kartografických diel, na používanie v tlači a iných prostriedkoch masovej komunikácie a v úradnej činnosti štátnych orgánov a obcí.
AUTOMATIZOVANÝ INFORMAČNÝ SYSTÉM GEODÉZIE, KARTOGRAFIE A KATASTRA
Spravovanie automatizovaného informačného systému geodézie, kartografie a katastra
Automatizovaný informačný systém geodézie, kartografie a katastra je časťou štátneho informačného systému.
Automatizovaný informačný systém geodézie, kartografie a katastra je spravovaný katastrálnymi úradmi a na centrálnej úrovni právnickou osobou zriadenou úradom (ďalej len „prevádzkovateľ“).
Ochranu osobných údajov v automatizovanom informačnom systéme geodézie, kartografie a katastra upravuje osobitný zákon.14)
Obsah automatizovaného informačného systému geodézie, kartografie a katastra
Automatizovaný informačný systém geodézie, kartografie a katastra obsahuje
informačný systém geodetických bodových polí,
Poskytovanie informácií z automatizovaného informačného systému geodézie, kartografie a katastra
Prevádzkovateľ na požiadanie poskytuje hromadné súbory informácií z automatizovaného informačného systému geodézie, kartografie a katastra alebo ich časti pre iné fyzické osoby alebo právnické osoby. Za hromadné súbory sa považujú informácie v rozsahu jedného katastrálneho územia z automatizovaného informačného systému geodézie, kartografie a katastra (ďalej len „informácie“). Prevádzkovateľ poskytuje informácie štátnym orgánom a obciam v rozsahu ich územnej pôsobnosti.
Prevádzkovateľ poskytuje informácie v tvare umožňujúcom počítačové spracovanie z tých katastrálnych území, v ktorých to umožňuje stav budovania automatizovaného informačného systému geodézie, kartografie a katastra.
Poskytovanie jednotlivých informácií z informačného súboru geodetických bodových polí a z informačného súboru katastra nehnuteľností upravuje osobitný predpis.15)
nepovolí vstup na nehnuteľnosť oprávneným subjektom alebo inak sťaží vykonávanie geodetických činností,
použije iné než štandardizované geografické názvy vo vydanom kartografickom diele,
neodovzdá výsledky merania alebo digitalizácie a zobrazenia predmetov, ktoré sa preberajú do základných štátnych mapových diel s veľkou mierkou alebo ktoré sú obsahom tematických mapových diel s veľkou mierkou v rozsahu nad 0,25 km2 do štátnej dokumentácie, hoci podľa zákona je povinná tak urobiť,
nezabezpečí číslovanie geodetických bodov podrobných bodových polí v súčinnosti s katastrálnym úradom a neodovzdá výsledky z budovania geodetických bodov podrobných bodových polí do štátnej dokumentácie, hoci podľa zákona je povinná tak urobiť.
pokutu až do 5 000 Sk za konanie uvedené v písmene a) a b),
pokutu až do 3 000 Sk za konanie uvedené v písmene c) až j).
Priestupok prerokuje katastrálny úrad, v ktorého územnom obvode bol priestupok spáchaný.
Za porušenie poriadku na úseku geodézie a kartografie môže katastrálny úrad uložiť právnickej osobe
pokutu až do 100 000 Sk za konanie uvedené v písmene a),
pokutu až do 50 000 Sk za konanie uvedené v písmene b) až i).
Pokutu za porušenie poriadku možno uložiť v lehote do jedného roka odo dňa, keď sa katastrálny úrad dozvedel o porušení poriadku, najneskôr však do troch rokov odo dňa, keď k porušeniu poriadku došlo.
Identifikácie parciel sa budú poskytovať v lehote ustanovenej v § 11 ods. 5 po zápise údajov schváleného registra v katastri nehnuteľností podľa osobitného predpisu.17)
spravovanie automatizovaného informačného systému geodézie, kartografie a katastra a poskytovanie informácií z neho,
postup pri vydávaní osvedčenia o osobitnej odbornej spôsobilosti a spôsob autorizačného a úradného overenia vybraných geodetických a kartografických činností.
Ministerstvo obrany Slovenskej republiky všeobecne záväzným právnym predpisom podrobnejšie upraví vykonávanie geodetických a kartografických činností pre potreby obrany štátu.
Zákon č. 526/l990 Zb. o cenách.
Zákon č. 256/1992 Zb. o ochrane osobných údajov v informačných systémoch a zákon Národnej rady Slovenskej republiky č. 162/1995 Z. z.
Zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom.
§ 5 Spôsobilosť vykonávať geodetické a kartografické činnosti
ŠIESTA ČASŤ AUTOMATIZOVANÝ INFORMAČNÝ SYSTÉM GEODÉZIE, KARTOGRAFIE A KATASTRA
§ 19 Spravovanie automatizovaného informačného systému geodézie, kartografie a katastra
§ 20 Obsah automatizovaného informačného systému geodézie, kartografie a katastra

References: § 6
 § 18
 § 6
 § 6
 § 6
 § 6
 § 11

§ 5

§ 19

§ 20